Läänepunkt

Läänepunkt on horisondi punkt, mis on meridiaani ja horisondi mõlemast lõikepunktist 90° kaugusel ning milles võrdpäevsuse ajal päike loojub. Läänepunkt on horisondi ja taevaekvaatori läänepoolne lõikepunkt.

Läänepunkti ja päikese loojumise punkti vaheline nurk vaatleja seisukohast on õhtulaius. Võrdpäevsuse ajal on see 0°.

Läänepunkti vastandpunkt on idapunkt.

Vaata ka 
Ilmakaar

Välislingid 
 Sissejuhatus sfäärilisse astronoomiasse (saksa keeles)

Astronoomia